Source: http://mikkeli.cloudnc.fi/fi-FI/Toimielimet/Kaupunginvaltuusto/Kokous_2682019/Valtuustoaloite_Lyseon_koulun_hiekkapiha(22860)
Timestamp: 2019-09-21 03:04:36+00:00
Document Index: 1905124

Matched Legal Cases: ['§ 98', '§ 246', '§ 90', 'kko ', '§ 91', '§ 92', '§ 93', '§ 94', '§ 95', '§ 96', '§ 97', '§ 99', '§ 100']

Valtuustoaloite: Lyseon koulun hiekkapihan kunnostaminen nykyaikaiseksi koulupihaksi | Mikkeli
Valtuustoaloite: Lyseon koulun hiekkapihan kunnostaminen nykyaikaiseksi koulupihaksi
Kaupunginvaltuusto, kokous 26.8.2019
§ 98 Valtuustoaloite: Lyseon koulun hiekkapihan kunnostaminen nykyaikaiseksi koulupihaksi
MliDno-2018-2074
Valtuutettu Jarno Strengell ym. esittivät 8.10.2018 valtuustoaloitteenaan otsikkoasiasta seuraavaa:
"Asia:
Me allekirjoittaneet esitämme, että Lyseon koulun hiekkapiha kunnostetaan nykyaikaiseksi koulupihaksi, toimenpiteellä parannetaan välitunti-, liikuntatunti- ja kaupunkilaisten vapaa-ajantoimintaa. Mikkelin kaupunki on viime vuosina osoittanut rahoitusta useiden koulujen ja liikuntapaikkojen rakentamiseen tai kunnostukseen. Nyt on Lyseon koulun vuoro.
Lyseon koulun liikuntaan ja välituntitoimintaan tarkoitettu piha-alue, on erittäin huonossa kunnossa. Tämä on huolestuttanut jo pitkään niin opettajia, oppilaita kuin vanhempia. Huoltotoimenpiteet kuten lanaus eivät poista pihan perusongelmia.
Piha on kuoppainen, kivinen ja epätasainen. Sateisina päivinä piha on mutainen ja siellä on suuria vesilammikoita, kuivina päivinä piha pölyää. Oppilaiden vaatteet ovat liikunnan jälkeen kohtuuttoman likaisia ja lika kulkeutuu myös luokkahuoneisiin aiheuttaen herkimmille oppilaille hengitysoireita.
Oppilaiden mielestä koulun piha on masentava, eikä se innosta omaehtoiseen liikuntaan välitunneilla tai vapaa-ajalla. Pihaa ei voida täysimääräisesti hyödyntää myöskään koulun liikuntatunneilla. Kivinen, epätasainen ja likainen piha on aiheuttanut vaaratilanteita. Oppilaskunta on ideoinut välitunneille liikunnallisia tuokioita ja koulun oppilaille tarkoitettuja turnauksia. Näitä ei ole voitu toteuttaa nykyisellä pihalla.
Koulun pihaa on kunnostettu viimeiksi vuonna 2005 rakentamalla sinne koripallokenttä, osittain koulun saamalla ulkopuolisella avustusrahalla. Koripallokentän pinta on kulunut erittäin aktiivisen välitunti- ja vapaa-ajan käytön vuoksi, erityisesti kostealla säällä se on vaarallisen liukas, kentän pinnoite tulisi uusia.
Koulun pihasta on saatava innostava liikuntapaikka koulun oppilaiden liikuntatuntien ja välituntien käyttöön. Koulun pihalle on saatava käyttökelpoinen pinta, esimerkiksi hiekkatekonurmi. Pihalle on rakennettava katetut vaihtopenkit ja tuotava sinne erilaisiin aktiviteetteihin soveltuvia välineitä.
Kunnostuksen jälkeen koulun piha on hyödyllinen ja helposti saavutettavissa oleva lähiliikuntapaikka sekä oppilaiden että lähialueiden asukkaiden vapaa-ajale. Tätä tukee koripallokentän suosio liikuntapaikkana. Keskeisen sijaintinsa vuoksi Lyseon koulusta tulee pihan kunnostuksen myötä hyvä vaihtoehto eri urheiluseurojen ja järjestöjen järjestämille pienimuotoisille tapahtumille.
Kalevankankaan kuplahallia ollaan uudistamassa, Lyseon koulun piha on oivallinen kierrätyskohde vanhalle hiekkatekonurmelle ja sen avulla pihan käyttömahdollisuudet kasvavat oleellisesti. Hiekkatekonurmi mahdollistaisi koulun kentän muuttamisen oppilaille innostavaksi liikuntapaikaksi. Oppilaskunta ja neuvottelukunta huomauttavat, että koulun ympäristöstä löytyy myös muita käyttökohteita kierrätysnurmelle. Esimerkiksi kiipeilytelineiden ympäristön turvallisuutta voitaisiin oleellisesti parantaa nurmipinnoitteen avulla.
Sekä oppilaskunta että neuvottelukunta haluavat kannustaa koulun oppilaita liikkumaan pihalla, sillä liikunta ja raitis ilma lisäävät tutkitusti oppilaiden vireyttä ja tukevat oppimista.
Koulun pihan kunnostaminen on myös linjassa Mikkelin kaupunkistrategian2018-20121, erityisesti Hyvän elämän ohjelman kanssa. Peruskunnostuksen jälkeen koulun pihaa voidaan kehittää edelleen sekä fyysistä että psyykkistä hyvinvointia edistäväksi monitoimipaikaksi.
Toivomme tasapuolisuutta, rohkeutta ja ekologista ajattelua Lyseon koulun oppilaiden ja lähialueen asukkaiden hyväksi.
Aloite pohjautuu Lyseon koulun neuvottelukunnan 24.9.2018 ja oppilaskunnan 3.10.2018 lausuntoihin. Liitteenä kuvat koulu pihasta 3.10.2018.
Marita Hokkanen, Paavo Barck, Jaana Vartiainen,
Petri Tikkanen, Ulla Leskinen, Tapani Korhonen,
Hannu Tullinen, Markku Aholainen, Satu Taavitsainen,
Soile Kuitunen, Raine Lehkonen, Jatta Juhola,
Arto Seppälä"
Merkitään, että valtuutettu Raimo Heinänen poistui kokouksesta tämän pykälän käsittelyn aikana.
Kaupunginhallitus päättää lähettää aloitteen asumisen ja toimintaympäristön palvelualueelle valmisteltavaksi. Lisäksi kaupunginhallitus päättää, että vastaus aloitteeseen tulee käsitellä kaupunginhallituksessa viimeistään helmikuussa 2019.
Kaupunkiympäristölautakunta, 18.6.2019
Kaupunginhallitus on kokouksessaan 3.6.2019 § 246 hyväksynyt Kalevankankaan jalkapallohallin purkamisen ja uuden hallin rakentamisen, joten tekonurmi on siirrettävissä muualle. Jalkapallohallin tarjouspyynnössä asia on huomioitu niin, että KVR-urakka sisältää vanhan tekonurmen siirtämisen ja asentamisen kymmenen kilometrin päähän jalkapallohallista valmiille alustalle. Jalkapallohallin purkaminen ajoittuu todennäköisesti kesälle 2019. Lyseon koulun kentän pohjatöille ei kuitenkaan ole investointiohjelmassa määrärahavausta vuodelle 2019, joten asia tarkastellaan kuluvan vuoden käyttötalouden määrärahojen puitteissa.
Kaupunki rakentaa Lyseon pihaan aloitteen mukaisia liikuntamahdollisuuksia sekä parantaa pihan käytettävyyttä tulevien vuosien investointiohjelmien puitteissa.
Kaupunginhallitus, 12.8.2019
Kaupunginhallitus esittää kaupunginvaltuustolle, että se merkitsee tiedoksi kaupunkiympäristölautakunnan vastauksen valtuutettu Jarno Strengellin ym. valtuustoaloitteeseen ja toteaa aloitteen loppuunkäsitellyksi.
Kaupunginhallitus esittää, että kaupunginvaltuusto merkitsee tiedoksi kaupunkiympäristölautakunnan vastauksen valtuutettu Jarno Strengellin ym. valtuustoaloitteeseen ja toteaa aloitteen loppuunkäsitellyksi.
§ 90 Eron myöntäminen Jaakko Väänäselle kaupunginhallituksen varajäsenyydestä ja uuden varajäsenen valinta
§ 91 Eron myöntäminen Veli Liikaselle kaupunkiympäristölautakunnan jäsenyydestä ja puheenjohtajan tehtävästä sekä uuden jäsenen valitseminen ja puheenjohtajan nimeäminen
§ 92 Kestävän kasvun ohjelman tilannekatsaus 06/2019
§ 93 Lisämäärärahaesitys Päämajatalon vesikaton uusimiseen
§ 94 Valtuustoaloite vuoropysäköintikiellosta
§ 95 Valtuustoaloite: Kokoontumistiloilla elinvoimaa
§ 96 Valtuustoaloite: Mikkelin kaupungin tulee parantaa kiinteistönhoidon mitoitusta
§ 97 Valtuustoaloite aurinkopaneelien käyttömahdollisuuksien selvittäminen kaupungin kiinteistöissä
§ 99 Valtuutettu Mali Soinisen huomioiminen (lisäpykälä)
§ 100 Valtuustoaloite kiinteistö- ja ulkoalueenhoidon yhdistämisestä (lisäpykälä)